PIÈCES A L’APPUI. 
241 
Nature dit : «t Je t’ay tant amass é 
» De tous mes biens et si bien compassé , 
» Et chièrement nourry , belle maistresse ; 
:> Mal l’auray mis et sans cause brassé ; 
» Se ne m’en sers, ce seroit trop farssé 
» Beauté pour néant est bien grande simplesse. » 
Raison, d’ailleurs , me crie : « Lesse ! lesse ! » 
Et rougisseur tantost Honte m’envoye : 
» Que feras-tu , m’amye? Or te dévoyé 
» De ce chemin où Nature t’atent. )> 
Et si fault-il qu’à mon fait je pourvoye. 
Amours le veult, mais Honte le défent. 
Prince, jugez, quant requise seroye 
D’amer, comme ont des autres plus de cent, 
Le temps passé, pour Dieu , se j’oseroye. 
Amours le vuelt, mais Honte le défent. 
ïics Dames. 
Dames sont le jardin fertile , 
Racine d’umaine nature, 
L’arbre convenable et utile 
De toute humaine créature. 
Dames sont la doulce pasture 
Où il convient tout homme paistre 
Et toute humaine créature 
Logier , fructifïier et naistre. 
Dames sont entretiennement 
Du monde et ung joyeux secours, 
Ung pilier, ung soustiennement, 
Ung très-mélodieux recours; 
Dames sont fleuves de doulçours, 
Une mer de toute plaisance , 
Le trésor de riches amours, 
Et le vivier de soullisance. 
Dames sont le soûlas, la joye 
Des hommes et tout leur plaisir , 
La clarté qui les yeux resjoye, 
Le ray qui les met en désir ; 
C’est ce qui fait l’homme saisir 
En espoir de grant bien avoir 
Et qui trop fait meilleur choisir 
Que nulle richesse ou avoir. 
Dames sont le déduyt des princes, 
La règle à tous bon chevaliers, 
L’honneur et l’estât des provinces , 
L’espoir aux vaillans batailliers , 
L’enseignement des séculiers, 
La discipline de noblesse, 
Vergoigne à tous irréguliers , 
Crainte à celui qui honneur blesse. 
Tom. XIII. 
31 
